УЗГОДНЕНА

Намеснік загадчыка па асноўнай дзейнасці

\_\_\_\_\_\_\_\_ Ж.М.Казура

Дзяржаўная ўстанова адукацыі

“Яслі-сад аг.Нарач”

ПАДАРОЖЖА Ў КРАІНУ ЗДАРОЎЯ

Занятак для дзяцей сярэдняга дашкольннага ўзросту.

Адукацыйная вобласць “Дзіця і грамадства”

*Падрыхтавала:*

Сачыўка Т.П., выхавацель першай кваліфікацыйнай катэгорыі

2014

**Праграмныя задачы:** працягваць фарміраваць уяўленні дзяцей аб здаровым ладзе жыцця, шляхах умацавання і захавання здароўя; вучыць адрозніваць і называць лічбы, колеры, адгадваць загадкі; развіваць маўленне дзяцей, лагічнае мысленне, памяць, уяўленне, пазнавальныя здольнасці; выхоўваць асэнсаваныя адносіны да здаровага ладу жыцця, пачуццё ўпэўненнасці ў сябе.

**Метады і прыёмы**: сюрпрызны момант, адгадванне загадак, дыдактычная гульня “ Кошык вітамінаў”, практыкаванні: “ Эцюд душы”, “ Зарадка для вочак”, фізкультхвілінка “ Мы ішлі, ішлі, ішлі”, абмеркаванне, мастацкая дзенасць.

Матэрыялы: лічбы ад 1 да 4 і макеты слядоў, афарбаваныя ў розныя колеры, картачкі гародніны, карысных прадуктаў, зубная паста, сурвэткі, цацкі пчалы і мядзведзя, мёд, канверт з малюнкамі.

Ход занятка

1. **Практыкаванне “Эцюд душы”**

Выхавацель: Дзеці, давайце павітаем дактароў прыроды, якія даюць нам здароўе. Апусціце рукі ўніз далонямі і скажыце: “ Мы вітаем цябе, Зямля!”. Выцягніце рукі перад сабой далонямі ўперад: “ Мы вітаем цябе, Паветра!”. Падніміце рукі ўверх далонямі да неба:” Мы вітаем цябе, Сонца!”. А зараз пакладзіце рукі адзін аднаму на плечы і скажыце: “ Мы вітаем цябе, Чалавек!”.

- Як вы адчуваеце сябе? Бодрымі. Здаровымі. А што такое здароўе?

( Адказы дзяцей).

-У якой краіне вы хацелі б жыць: у краіне Хвароб ці ў краіне Здароўя?

( Адказы дзяцей) .

* Тады прапаную адправіцца ў падарожжа па краіне Здароўя.Але хто гэта плача? Глядзіце, Мішка! Што здарылася? Чаго ты плачаш?

Мішка: Я хацеў папробаваць мёд, прыйшоў на пасеку, залез лапай у вулей , і… мяне пакусалі пчолы. Я ведаю, што мёд вельмі карысны для здароўя.

Выхавацель: А ці можна так рабіць? Пчолкі працуюць, каб напоўніць свае соты. Трэба папрасіць прабачэнне.

Мішка: Прашу прабачэння, пчолка,

Цяпер я буду ведаць,

Што нельга без дазволу

Мёд з вулей браць.

Пчолка: З-з-з. Добра, я не крыўдую.

**Практыкаванне “ Вядзерца настрою”**

Выхавацель: Вось і добра. Запрашаем вас разам з намі ў падарожжа. А дарогу нам пакажуць сляды аднолькавага колеру. Давайце знойдзем лічбу 1. Па слядах якога колеру нам неабходна пайсці?

**Прыпынак “Вітамінкіна”.**

Выхавацель: Дзеці, для таго каб быць здаровымі,нам патрэбны вітаміны. Якія вы ведаеце вітаміны? (А, В, С, Д, Е). І вы, напэўна, ведаеце ў якіх прадуктах яны знаходзяцца? Паслухайце загадку:

Цела ўсё чырвонае,

А каса зялёная.

У зямлі яна сядзіць,

Бо няможа ўстаць, хадзіць.

Да яе любоў, хто мае –

За касу штодня цягае. (Морква)

* Які вітамін утрымліваецца ў моркве? Правільна, вітамін А.
* А якія яшчэ прадукты утрымліваюць гэты вітамін?

**Гульня “ Кошык вітамінаў”**

Дзецям прапануюцца карцінкі прадуктаў, на зваротным баку якіх напісаны лічбы. Патрэбна выбраць карцінкі з патрэбнай лічбай:

1-А, 2-Д.

Вітамін А : карцінкі: капуста, яйцо, масла, мяса, малако.

Выхавацель: Вітамін А патрэбен,каб быў добры зрок і прыгожая скура.

**Практыкаванне “Зарадка для вочак”**

Вочкі прачнуліся і сонейку ўсміхнуліся,

Уніз на траву паглядзелі

І моцна затрымцелі.

Прыляцеў тут матылёк, сеў на правае вочка-

Тры разы з ім вочка ты крані,

А потым на левае пасадзі,

І дамоў далёка адпусці.

Выхавацель: Давайце знойдзем лічбу 2. На слядах якога колеру яна знаходзіцца? Наступная загадка:

Жоўтая галоўка

Дзіркі мае,

Але нікога не хавае. ( Сыр)

Які вітамін утрымліваецца ў ім? Правільна, вітамін Д . Ён патрэбен, каб вы добра раслі, каб косці былі моцнымі, каб не балелі рукі і ногі, каб былі здаровымі зубы.

**Гульня “Кошык вітамінаў”.**

Карцінкі: сыр, смятана, малако, рыба.

Выхавацель: А зараз знойдзем лічбу 3.На слядах якога колеру яна знаходзіцца? Пойдзем па гэтых слядах.

**Прыпынак “Фізкультурны”**

**Фізкультхвілінка “Мы ішлі, ішлі, ішлі”.**

*Словы суправаджаюцца дзеяннямі.*

Мы ішлі, ішлі, ішлі,

Зубную шчотку знайшлі.

Пасту адчынілі, на шчотку палажылі,

Зубы пачысцілі і зноў пайшлі.

Мы ішлі, ішлі, ішлі,

Грабеньчык знайшлі,

Валасы прычасалі,

Далей пайшлі.

Мы ішлі, ішлі, ішлі

І люстэрка знайшлі.

Паглядзелі, усміхнуліся

І ў садзік вярнуліся.

Выхавацель: Дзеці, давайце знойдзем лічбу 4, па слядам якога колеру пойдзем? Паглядзіце – вось канверт. Гэта пісьмо ад Зубасціка. Ён хоча, каб мы адгадалі яго загадкі:

Колькі зубоў у чалавека?

Як часта патрэбна чысціць зубы?

Што неабходна мець, каб пачысціць зубы?

Як часта акулы чысцяць зубы?

Як называецца ўрач , які лечыць зубы?

Якая ежа самая шкодная для зубоў?

Якія прадукты карысны для зубоў?

Выхавацель: Паглядзіце, якую карцінку прыслаў нам Зубасцік. Чаму адзін зуб вясёлы, а другі – сумны? Давайце вылечым хворы зуб.

Маляванне зубной пастай.

**Падвядзенне вынікаў.**

Выхавацель: Ну вось і завяршылася наша падарожжа. Давайце ўспомнім, чаму мы навучыліся? ( Адказы дзяцей).

Пчолка: Малайцы, дзеці. Я хачу пачаставаць вас і Мішку салодкім , але карысным пачастункам- мёдам.

ЛІТАРАТУРА

1. Вучэбная праграма дашкольнай адукацыі. – Мінск: НІА, 2012.
2. Войди в мир природы другом./ авт.-сост. А. В.Зайцева (и др.).- Мозырь: Содействие, 2006.
3. Стреха, Е. А. Малыши в мире природы: учебн. нагл. пособие для педагогов учреждений дошкольного образования – Минск: Нац. ин-т образования, 2009.